Държавен вестник, бр. 49, 2015 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  49
(15) Форматът на протокола за предаване 
на данните по ал. 12 и техническите изис­
квания към системата за GPS наблюдение 
на транспортните средства се определят със 
заповед на директора на Агенция „Митници“.
(16) Данните по ал. 12, както и всички 
регистрирани от системата за GPS наблюде­
ние събития (излизане извън предварително 
определения коридор; загуба на връзка с GPS; 
постъпване на сигнал от датчик за контрол; 
спиране на транспортното средство за период, 
по-голям от 3 минути; данните от тоталайзера 
на средството за измерване и контрол; отпа­
дане на връзката между контролера, монти­
ран на транспортното средство и датчик или 
средство за измерване и контрол; включване/
изключване на GPS и други) се съхраняват за 
срок не по-малък от 6 месеца. Информацията 
следва да е достъпна за митническите органи 
във всеки един момент.“
§ 36. В глава шеста, раздел II се създава 
чл. 108в:
„Чл. 108в. (1) За издаване на сертификат 
по чл. 93, ал. 8 от закона се подава писмено 
искане по образец съгласно приложение № 24 
до началника на митницата по седалище на 
лицето, което е собственик или ползвател на 
съдовете за транспортиране на маркирани 
енергийни продукти. Искането може да се 
подава и по електронен път.
(2) Към искането по ал. 1 се прилага за­
верено копие на договор с доставчик на GPS 
услуги, сключен за монтиране на глобална 
система за позициониране (GPS) и ползване 
на услуга „GPS наблюдение на транспортни 
средства“. 
(3) В договора по ал. 2 се включва изрична 
клауза за отговорността по чл. 108а, ал. 14. 
Договорът следва да съдържа и изискванията 
по чл. 108а, ал. 15 и 16. 
(4) Глобалната система за позициониране 
(GPS) се инсталира на транспортните сред­
ства по начин, гарантиращ изпълнение на 
изискванията по чл. 108а, ал. 3 и 12. С цел 
предотвратяване на неправомерни действия 
GPS/GSM устройството се обезпечава чрез 
поставяне на пломби от митническите органи.
(5) Митническите органи извършват про­
верка за изпълнение на изискванията към 
средствата за измерване и контрол по чл. 108а, 
ал. 6 и работоспособността на глобалната 
система за позициониране (GPS) по ал. 4. За 
удостоверяване на съответствието се провеж­
дат тестове в реално време. 
(6) В случаите по ал. 4 и 5 митническите 
органи съставят протокол за установеното 
съответствие или несъответствие с изисква­
нията по чл. 108а. Към протокола се прилага 
и заверен от митническите органи снимков 
материал на монтираните датчици и средства 
за измерване и контрол. 
(7) В случаите на изпълнение на изисква­
нията и успешно преминали тестове по ал. 5 
в 14-дневен срок от съставяне на протокола 
по ал. 6 началникът на митницата издава за 
всеки отделен съд сертификат за одобрен съд 
за транспортиране на маркирани енергийни 
продукти по образец съгласно приложение 
№ 25. Сертификатът се издава в два екземпляра 
и е валиден на територията на цялата страна. 
(8) Сертификатът за одобрен съд за транс­
портиране на маркирани енергийни продукти 
се връчва срещу подпис на представител 
или пълномощник на лицето по ал. 1 след 
удостоверяване на правото за извършване на 
превоз на опасни товари. Заверено копие от 
сертификата се съхранява в транспортното 
средство по ал. 4 и се представя на митни­
ческите органи при проверка.
(9) При промяна в обстоятелствата, въз ос­
нова на които е подадено искането за издаване 
на сертификат за одобрен съд за транспортира­
не на маркирани енергийни продукти, лицата 
по ал. 1 са длъжни да уведомят митническите 
органи в 14-дневен срок от настъпването им, 
като предоставят необходимите документи и 
информация.
(10) Валидността на сертификата за одобрен 
съд за транспортиране на маркирани енер­
гийни продукти се прекратява по искане на 
лицето по ал. 1 или по инициатива на мит­
ническите органи, в случай че са нарушени 
разпоредбите на чл. 93, ал. 6 и 7 от закона 
или съдът за транспортиране е послужил за 
извършване на друго нарушение, установено 
от митническите органи, при условие че ад­
министративнонаказателните производства 
не са прекратени със споразумение. 
(11) За прекратяване на валидността на 
сертификата за одобрен съд за транспортиране 
на маркирани енергийни продукти лицето по 
ал. 8 е длъжно да представи своя екземпляр 
в компетентното митническо учреждение. 
Екземплярите на сертификата се унищожават 
от митническите органи в негово присъствие, 
за което се съставя протокол. 
(12) При липса, увреждане или унищо­
жаване на сертификата за одобрен съд за 
транспортиране на маркирани енергийни 
продукти лицата по ал. 1 уведомяват неза­
бавно компетентното митническо учреждение 
за причините и обстоятелствата, довели до 
настъпване на съответното събитие. Митни­
ческите органи могат да изискват и допъл­
нителна информация.
(13) Липсващите, увредените и унищоже­
ните сертификати за одобрен съд за транс­
портиране на маркирани енергийни продукти 
се считат за невалидни и се прекратяват по 
реда на ал. 11. За липсата, увреждането или 
унищожаването на сертификата компетент­
ното митническо учреждение се уведомява 
незабавно.